**Te chem.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te chem.

Te chem visare. Cât dor mi se aprinde-n noapte,

când vara soarele răsare, pe valuri copleşind privirea!

o, minunată rătăcire-a razelor, timide şoapte,

ce-mi răscolesc, ce îmi trezesc în trup, iubirea!

Te chem să vii împodobită, ca o mireasă rătăcită,

ce-a adunat pe frunte rouă, pe o cunună de rubin,

ce poartă luna între stele, cu marea-n vânt încolăcită,

că-n mine dar, rămase noaptea, cea albă, de satin.